Βίνιανη Φωκίδας

Για οικισμούς με το ίδιο όνομα δείτε το λήμμα: Βίνιανη (αποσαφήνιση)

Η Βίνιανη είναι ορεινός οικισμός στην Παρνασσίδα του νομού Φωκίδας σε υψόμετρο 520 μέτρων.

Γεωγραφία - Ιστορία 
Η Βίνιανη βρίσκεται στις ανατολικές πλαγιές της Γκιώνας, στην επαρχιακή οδό Λαμίας - Άμφισσας και απέχει 16 χλμ. Β. από αυτήν. Το χωριό άρχισε να κτίζεται το 1950 από κατοίκους του Προσήλιου, μετά το ολοκαύτωμα που υπέστη από τους Ιταλούς την περίοδο της κατοχής (βλ. Καταστροφή του Προσηλίου Φωκίδας). Από τη Βίνιανη και μέσα από το φαράγγι της Ρεκκάς ξεκινάει μονοπάτι για την κορυφή Πυραμίδα (υψόμετρο 2.500 μέτρα) της Γκιώνας, που είναι η υψηλότερη στην Στερεά Ελλάδα. Η διαδρομή αυτή αποτελεί μέρος του διεθνούς ορειβατικού μονοπατιού Ε4.

Ως οικισμός αναγνωρίστηκε για πρώτη φορά το 1961 και προσαρτήθηκε στην τότε κοινότητα Προσηλίου. Από το 2010, σύμφωνα με το σχέδιο Καλλικράτης, μαζί με το Προσήλιο και τη Μοναστήρι συναποτελούν τη τοπική κοινότητα Προσηλίου που υπάγεται στη δημοτική ενότητα Αμφίσσης του Δήμου Δελφών και σύμφωνα με την απογραφή του 2011 έχει πληθυσμό 85 κατοίκους .

Εξωτερικοί σύνδεσμοι 
 Το μονοπάτι του Φαραγγιού της Ρεκά – Γκιώνα από το http://www.kpeamfissas.edu.gr/

Παραπομπές 

Χωριά του νομού Φωκίδας
Βινιανη